
Comisia pentru muncă şi protecţie socială



Nr. 27/173/10.07.2002

R A P O R T

asupra proiectului de Lege pentru ratificarea acordului între România şi Republica Turcia în domeniul securităţii sociale, semnat la Ankara, la 6 iulie 1999

În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege pentru ratificarea acordului între România şi Republica Turcia în domeniul securităţii sociale, semnat la Ankara, la 6 iulie 1999, trimis cu adresa nr.297 din 10 iunie 2002.


La întocmirea prezentului raport, Comisia a avut în vedere avizele primite de la Consiliul Legislativ şi de la Comisia juridică, de disciplină şi imunităţi;
Comisia a fost investită cu dezbaterea şi avizarea proiectului de lege mai sus menţionat în procedură simplă.

Proiectul de lege are ca obiect de reglementare acordarea indemnizaţiilor pentru incapacitate de muncă determinată de boli obişnuite sau accidente în afara muncii, de boli profesionale şi accidente de muncă, maternitate, invaliditate, bătrâneţe şi urmaşi ce se aplică persoanelor care intră sub incidenţa legislaţiei uneia sau ambelor Părţi Contractante.

Comisia propune plenului aprobarea proiectului de lege întrucât Acordul supus ratificării face parte din categoria înţelegerilor internaţionale care, potrivit art.4 din Legea nr. 4/1991 privind încheierea şi ratificarea tratatelor, după semnare se supun Parlamentului spre ratificare prin Lege.

Proiectul de lege face parte din categoria legilor ordinare, conform prevederilor art. 72 din Constituţia României.


La dezbaterea acestui proiect au participat ca invitate din partea Ministerului Muncii şi Solidarităţii Sociale: d-na Georgeta Gheorghe – director general, d-na Mihaela Grecu – director adjunct şi d-na  Magda Filip – director.
La lucrările comisiei au fost prezenţi 15 deputaţi, din totalul de 20 membri ai comisiei.

În urma dezbaterii proiectului de lege în şedinţa din data de 9 iulie 2002, Comisia propune admiterea fără modificări a acestuia, cu unanimitate de voturi.

PREŞEDINTE,



SECRETAR,

Smaranda DOBRESCU


Pavel TODORAN

Consilier Elena ANGHEL

